Коми Республикаса Юралысь Вячеслав Гайзер восьтiс выль пöжарнöй часьт Кöрткерöс районса Шойнаты сиктын

Кыдзи пасйис кыпыд лоöмтор дырйи республикаса Юралысь, «Бöръя 2,5 вонас пöжарысь видзчысян служба сöвмöдан концепция збыльмöдöм серти («2009-2012 вояс вылö Коми Республика мутасын Пöжарысь видзчысян государственнöй служба да пöжарысь мукöд сикас дöзьöританног сöвмöдан концепция» вынсьöдöма Коми Республикаса Юралысьлöн 2008 во öшым тöлысь 31 лунся 303-р №-а тшöктöмöн) восьтöма 22 пöжарнöй часьт. 2012 во помöдз республикаса сиктъясын пöжарысь видзчысян службаса юкöдувъяслы лоö на стрöитöма нöшта 8 керка.

«Тайö зданиеыс оз сöмын сет позянлун видзны пöжарысь 30 олан пункт (11 кымын сюрс мортöс), но сiдзжö сетас позянлун шойччыштны пöжарысь дöзьöритысьяслы, а сiдзжö кыпöдны тöдöмлун, сы лыдын «Том пöжарник» кружок отсöгöн», – пасйис Коми Республикаса Юралысь.

«Республикаса Веськöдлан котыр кутас вöчны ставсö, медым водзö ёнмöдны пöжарысь видзчысян удж. Оз кывъясöн, а делööн», – содтiс Вячеслав Гайзер.

\*\*\*2012 воын республикаын нöшта лоö квайт пöжарнöй часьт да торъя 12 пöжарнöй пост. Во помöдз постъяссö восьтасны Сыктывдiн районса Яснöгын, Мылдiн районса Митрöпандiкостын да Сыктывдiн рыйонса Ыб сиктын.